User:Myanmar Katha

welcome To

Myanmar Katha

ကသာမြို့နယ်

ပထဝီ၀င်အနေအထား

=============

တည်နေရာ အကျယ်အ၀န်း

ကသာမြို့နယ်သည် စစ်ကိုင်းတိုင်းဒေသကြီးမြောက်ပိုင်းတွင်

တည်ရှိပြီး ကသာခရိုင်တွင်ပါ၀င်ပါသည်။

ဧရာ၀တီမြစ်၏ အနောက်ဘက်ကမ်းတွင် တည်ရှိပါသည်။

ကသာမြို့နယ်သည် အရှေ့လောင်ဂျီတွဒ် (၉၆)ဒီဂရီ(၁၅)မိနစ်နှင့်

(၉၆)ဒီဂရီ(၃၈)မိနစ်ကြား၊ မြောက်လတ္တီတွဒ် (၂၃)ဒီဂရီ(၅၃)မိနစ်

နှင့် (၂၄)ဒီဂရီ(၂၃)မိနစ်အကြားတွင် တည်ရှိပြီး အကျယ်အ၀န်းမှာ

(၈၆၅.၆၈)စတုရန်းမိုင် ကျယ်၀န်းပါသည်။

နယ်နမိတ်

---

ကသာမြို့နယ်၏ အရှေ့ဘက်တွင် ရှမ်းပြည်နယ် မဘိမ်းမြို့နယ်၊

အနောက်ဘက်တွင် စစ်ကိုင်းတိုင်းဒေသကြီး အင်းတော်မြို့နယ်၊

တောင်ဘက်တွင် ထီးချိုင့်မြို့နယ်၊ မြောက်ဘက်တွင် ကချင်ပြည်နယ်

ရွှေကူမြို့နယ်တို့ နှင့် နယ်နမိတ် ဆက်စပ်လျက်ရှိပါသည်။

ပင်လယ်ရေမျက်နှာပြင် အမြင့် (၃၁၃)ပေတွင်  တည်ရှိပါသည်။

မြေမျက်နှာသွင်ပြင်

ကသာမြို့နယ်သည် ဧရာ၀တီမြစ်နှင့် ရွှေလီမြစ်ဘေးတစ်လျှောက်တွင်

တည်ရှိပြီး အရှေ့ပိုင်းနှင့် တောင်ပိုင်းတွင် ရေလွှမ်းလွင်ပြင်နှင့်

သစ်တောများရှိပြီး မြောက်ပိုင်းနှင့် အနောက်ပိုင်းတွင် တောင်တန်းနှင့်

သစ်တောများရှိပါသည်။

ကသာမြို့နယ်သည် နွေးသမပိုင်းဇုံတွင် ကျရောက်ပြီး စွတ်စိုသော

ရာသီဥတုဖြစ်ပါသည်။

ရေဆင်း

ကသာမြို့နယ်အတွင်း ဧရာ၀တီမြစ်သည် မြောက်မှတောင်သို့စီးဆင်းပြီး၏

ရွှေလီမြစ်နှင့် အင်းရွာကျေးရွာတွင် ပေါင်းဆုံပြီး ဖြတ်သန်းစီးဆင်းလျက်ရှိ

ပါသည်။ ဧရာ၀တီမြစ်ရေသည်(၁၆.၃.၂၀၁၃)နေ့တွင် ၁၂၀ စင်တီမီတာ အောက်

ကျဆင်းခြင်း၊ (၁၄.၂.၂၀၁၄) နေ့တွင် (၁၃၇)စင်တီမီတာထိ ကျဆင်းခဲ့သော်

လည်း သင်္ဘောကြီးများ ခေတ္တသောင်တင်ခြင်း ဖြစ်ပေါ်ပြီး ပြန်လည်ထွက်

ခွာနိုင်၍ ပုံမှန်ပြေးဆွဲလျက်ရှိပါသည်။

ပင်လယ်ရေမျက်နှာပြင် အထက်အမြင့်

ကသာမြို့နယ်သည် ပင်လယ်ရေမျက်နှာပြင်အထက် (၃၁၃)ပေတွင် တည်ရှိပြီး

အမြင့်ဆုံးတောင်မှာ ဘိုးမင်းတောင်( ရာဇဂြိုဟ်တောင်) အမြင့်ပေ(၂၈၃၂)ပေ

ရှိပါသည်။

ရာသီဥတု နှင့် သဘာ၀ပတ်၀န်းကျင်

-

ရာသီဥတု

ကသာမြို့နယ်သည် ပူအိုက်စွတ်စိုသော ရာသီဥတုရှိပြီး အမြင့်ဆုံးအပူချိန်

(၄၅.၅ံ C) ရှိပြီး အနိမ့်ဆုံးအပူချိန် (၃၀ံ C) ဖြစ်ပါသည်။

သဘာဝပေါက်ပင်များ

ကသမြို့နယ်သည် တောများထူထပ်စွာပေါက်ရောက်ပြီး သစ်တောများထဲတွင်

ကျွန်း၊ ပျဉ်းကတိုး၊ အင်ကြင်း၊ ပိတောက်၊ သမလန်း၊ သစ်ယာ၊ ရေမနေ၊

ကုက္ကိုလ်၊ စကားဝါ၊ ဘင်္ဂ၊ နှော၊ ကနစို၊ ကညင်၊ ပျဉ်းမ၊ သတီ၊ ယင်းမာ၊

ဂွေး၊ လက်ခုတ်၊ လက်ပံ၊ ဘန့်ဘွေး၊ ကံ့ကော်၊ ကျွန်းဖို၊ ခတက်၊ ကသစ်၊

မန်ကျည်း၊ ကတွတ်၊ ကသစ်၊ မျောက်ငို၊ နဘဲ၊ ငု၊ ငုစပ်၊ ညောင်၊ အုန္နဲ၊

ဥသျှစ်၊ ပန်းမ၊ မအူကတုံး၊ ပန်းတမာ၊ ပေါက်၊ ဖက်၀န်း၊ ဖက်ဆွတ်၊ ဖက်သန်း၊

လျှော်၊ သစ်ဖြူ၊ တောင်သရက်၊ တောင်သပြေ၊ တရော်၊ သဖန်း၊ သက်ရင်းကြီး၊

သစ်အယ်၊ သစ်မင်း၊ သစ်နီ၊ သစ်ဆိမ့်၊ သစ်စေး၊ ရေတမာ နှင့် ဝါးတို့ဖြစ်သည်။

တောရိုင်းတိရစ္ဆာန်များ

-

ကသာမြို့နယ်အတွင်း တိရိစ္တာန်များအနေဖြင့် ပြောင်၊ စိုင်၊ တောင်ဆိတ်၊ ကျားမင်း၊

တောကြောင်၊တောခွေး၊ တော၀က်၊ ဆတ်၊ ဂျီ၊ ဒရယ်၊ မျောက်၊ ယုန်၊ ခွေးတူ၀က်တူ၊

၀က်ဝံ၊ မြင်းဝံ၊ ရှဉ့်၊ မြွေပါ၊ ဖွတ်၊ ပုတတ်၊ ပွေး၊ ဖျံ၊ စပါးကြီး၊ စပါးအုန်း၊ လင်းမြွေ၊

မြွေဟောက်၊ မြွေစိမ်း၊ တောင်လိပ်၊ ရေချိုလိပ်၊ ဒေါင်း၊ တောကြက်၊ တောဘဲ၊

ရစ်၊ ခါ၊ ငုံး၊ ကြိုးကြာ၊ ခရုစုပ်၊ ဗျိုင်း၊ အောက်ချင်း၊ အောက်လောင်၊ တောငန်း၊

ငှက်ကြီးဝံပို၊ သစ်တောက်ငှက်၊ သိမ်း၊ စွန်၊ ရေကြက်၊ ငှက်ခါး၊ ငူ၊ ဘုတ်၊ ဥသြ၊

သပိတ်လွယ်၊ ဒီးဒုတ်၊ ဇီးကွက်၊ ဆက်ရက်၊ ဗြွတ်ဖင်နီ၊ ပုဇင်းထိုး၊ လင်းမီးဆွဲ၊

မိုးစွေငှက်၊ ပျံလွှား၊ စာ၊ ဒီးဒေါင်ဖို၊ သာလိကာ၊ ကြက်တူရွေး စသည်တို့ဖြစ်ကြပါသည်။

လူဦးရေဆိုင်ရာအချက်အလက်များ

=====================

နေထိုင်သည့်တိုင်းရင်းသားလူမျိုး

--

ကသာတစ်မြို့နယ်လုံးတွင် နေထိုင်ကြသောလူဦးရေပေါင်းမှာ (၁၅၂၉၄၂)ယောက်ရှိ

၍ ဗမာ အပါအ၀င် တိုင်းရင်းသားလူဦးရေမှာ (၁၅၀၅၁၃)ယောက်ရှိသည်။

စီးပွားရေး

--

ကသာမြို့နယ်အတွင်း ဒေသခံပြည်သူလူထုသည် စိုက်ပျိုးရေးလုပ်ငန်း၊ ၀န်ဆောင်မှု

လုပ်ငန်း များကို အဓိကလုပ်ကိုင်ဆောင်ရွက်ကြသည်။

ရေကြောင်းလမ်းများဆုံရာဖြစ်ပြီး ကုန်းလမ်းအနေဖြင့်လည်း လမ်းပန်းဆက်သွယ်ရေး]

ကောင်းမွန်သော မြို့နယ်ဖြစ်ပါသည်။

မြို့၏ အဓိက ထွက်ကုန်များမှာ ဆန်စပါးနှင့် စိုက်ပျိုးသီးနှံများဖြစ်သည်။

ဘာသာရေးဆိုင်ရာအဆောက်အဦများ

--

ကသာမြို့နယ်တွင်

ဘုရား - ၃

စေတီ - ၁၀၀

ဘုန်းကြီးကျောင်း - ၁၅၅

သီလရှင်ကျောင်း -၁၅

ဓမ္မာရုံ - ၈၅

ခရစ်ယာန်ဘုရားရှိခိုးကျောင်း - ၁၅

ဗလီ - ၄

ဟိန္နူဘုရားကျောင်း - ၅

တရုတ်ဘုရားကျောင်း - ၄

Source-Katha Town(2012)